359 



af Nattefrosten. Kronbladene syntes rigtignok at være noget 

 medtagne, de hang slapt ned, men de fik hurtig det normale 

 Udseende, efterat Solen havde varmet dem en Stund. 



De første Dage af Maj var Vegetationen udsat for en 

 heftig og kold N.-Storm. Jeg kunde ikke studere Følgerne 

 heraf som ønskeligt havde været, da jeg var helt optaget af 

 Udrustninger til Rejsen til Vestfjordene og rejste bort den 

 5. Maj. — Hvad jeg har noteret, er : at Gramineer paa mere 

 udsatte Steder vare medtagne, i Læ derimod uforandrede, 

 Ranunculus repens var ogsaa meget medtagen, Bladene hang 

 slapt ned. Rhabarberbladene i Haverne vare meget medtagne. 



II. Høstexkursioner. 



Disse Exkursioner blev foretagne ved Reykjavik den 

 2. — 3. Oktober og paa Nordkysten den 5. — 9. September. 

 Hvad disse angaar, vil jeg fatte mig meget kort og hoved- 

 sagelig lade mig nøje med at henvise til medfølgende Lister 

 over de Planter, jeg traf. 



Hovedmængden af Planterne var afblomstret, og mange 

 af dem havde allerede faaet sit Vinter-Udseende. En stor 

 Mængde af de visnede Plantedele, der endnu vare staaende, 

 have naturligvis ikke kunnet holde sig i Efteraarsstormene. 

 De blomstrende Individer vare i Regelen faa og maa nærmest 

 anses for at være Efternølere; navnlig gjælder dette 

 Planterne ved Reykjavik (2. — 3. Okt.). At man ved denne 

 Tid af samme Art træffer en Række Individer, der ere 

 blomstrende, afblomstrede, med Frugt o. s. v., er en Selvfølge. 



A. Exkursioner ved Reykjavik den °2. — 3. Oktober. 



Myrvegetationen havde allerede faaet sit Vinterudseende, 

 og det mærkværdigste ved den var, hvor fattig den saa ud 

 til at være, hvor lav Plante væxten var i det Hele taget; det 

 saa næsten ud, som om Planterne i Stedet for i Sommerens 

 Løb at tiltage i Størrelse, vare gaaede tilbage. Dette faar 

 sin Forklaring derved, at disse Strækninger om Sommeren 



